Først kom en anmeldelse fra Løkken. Lidt senere en fra Pandrup. Og tirsdag eftermiddag kom så en tredje fra Dagli'Brugsen i Blokhus. Fire udenlandske tricktyve er i øjeblikket på tur rundt i Jammerbugt og Hjørring kommuner, oplyser Nordjyllands Politi på Twitter. Alle tre anmeldelser er kommet tirsdag, og beskrivelsen af tyvene er den samme fra alle tre steder. Der er tale om fire udenlandske mænd i alderen 40 til 55 år. De er klædt i almindeligt tøj. Hvordan de kommer rundt, ved Nordjyllands Politi endnu ikke, da det ikke har været muligt for vidnerne at se den bil, de kører rundt i. De fire mænd har i hver butik forsøgt at veksle store sedler af flere omgange, så de undervejs forvirrer ekspedienterne til at udlevere for mange penge. Nordjyllands Politi hører meget gerne fra folk, som har set mændene. Man kan ringe på telefon 114.

Opsummering:
Nordjyllands Politi efterlyser tirsdag eftermiddag fire udenlandske mænd, der har forsøgt sig med tricktryveri flere steder langs Vestkysten.